
PLA DOCENT
LLENGUA ANGLESA 1r ESO
CURS 2026 / 2027

	1. Presentació de la matèria

La matèria de llengua anglesa té per objectiu reforçar i ampliar els coneixements i les habilitats de l’alumnat en aquesta llengua.


	2. Objectius de la matèria
·  Comprendre textos orals sobre temes quotidians, de rellevància personal o d’interès públic propers a l’experiència de l’alumnat, expressats de manera clara i usant la llengua estàndard. La comprensió́, en aquest nivell, implica entendre i interpretar els textos i extreure’n el sentit general i els detalls més rellevants per satisfer les necessitats comunicatives. 
·  Expressar oralment textos breus, senzills, estructurats, comprensibles i adequats a la situació́ comunicativa sobre temes quotidians, freqüents i de rellevància per a l’alumnat, per tal de descriure, narrar i informar.
·  Prendre la paraula i participar en situacions interactives pedagògicament orientades i desplegar actituds d’escolta activa.
·  Utilitzar, de forma guiada, estratègies adequades per iniciar, mantenir i acabar la comunicació, i sol·licitar i formular aclariments i explicacions. 
·  Comprendre i interpretar el sentit global, l’estructura, la informació més rellevant i la intenció de l’emissor de textos escrits senzills de diferents àmbits que responguin a diferents propòsits de lectura, realitzant les inferències necessàries. 
·  Organitzar i redactar textos breus, seguint les pautes establertes, sobre assumptes quotidians i propers a la seva experiència amb claredat, coherència, cohesió i adequació a la situació comunicativa proposada fent servir eines analògiques i digitals. 
·  Aplicar de forma guiada estratègies per planificar, produir i revisar els textos propis.
·  Inferir i explicar textos, conceptes i comunicacions breus i senzilles en situacions de diversitat lingüística, social i cultural.
·  Desenvolupar i consolidar hàbits d'autoregulació, estudi i treball individual i en equip com a condició necessària per portar a terme de manera satisfactòria les tasques de l'aprenentatge i com a mitjà de desenvolupament personal i relacional.
·  Assolir destreses bàsiques en la utilització de les fonts d'informació per adquirir, amb sentit crític, nous coneixements.
·  Conèixer, valorar i respectar els aspectes bàsics de la cultura i la història pròpies i dels altres, així com el patrimoni artístic, cultural i gastronòmic.

3. Competències a assolir

Cal aprofitar les classes, fer les activitats proposades a casa i estudiar per tal de poder assolir els objectius del curs i desenvolupar les següents competències i sabers:

3.1. Competències específiques

Competència específica 2:  Comprendre i interpretar textos orals i multimodals, en la llengua estàndard, recollint el sentit general i la informació més rellevant, la seva forma i el seu contingut, per construir coneixement, formar-se opinió i eixamplar les possibilitats de gaudi i lleure.

Competència específica 3: Produir textos orals i multimodals amb coherència, claredat i registre adequats, atenent les convencions pròpies dels diferents gèneres discursius, i participar en interaccions orals variades, amb autonomia, per expressar idees, sentiments i conceptes, construir coneixement i establir vincles personals

Competència específica  4: Comprendre, interpretar i analitzar, amb sentit crític i diferents propòsits de lectura, textos escrits i multimodals reconeixent el sentit global i les idees principals i secundàries, identificant la intenció de l’emissor, reflexionant sobre el contingut i la forma i avaluant-ne la qualitat i fiabilitat, per tal de construir coneixement i donar resposta a necessitats i interessos comunicatius diversos.

Competència específica 5: Produir textos escrits i multimodals amb adequació, coherència i cohesió, aplicant estratègies elementals de planificació, redacció, revisió, correcció i edició, amb regulació dels iguals i autoregulació progressivament autonomia, i atenent les convencions pròpies del gènere discursiu triat, per construir coneixement i donar resposta de manera informada, eficaç i creativa a demandes comunicatives concretes.
 
Competència específica 8: Mediar entre diferents llengües, fent servir estratègies i coneixements senzills orientats a explicar conceptes o simplificar missatges, per transmetre informació de manera eficaç, clara i responsable. 

3.2. Competències transversals

Competència ciutadana: L’alumne/a s’ha d'implicar en la comunitat per garantir i defensar el lliure exercici dels drets econòmics, socials i culturals promovent la defensa de la dignitat de les persones i adoptant perspectives multiculturals, multireligioses i multilingües que abracen la diversitat com un actiu enriquidor.

Competència emprenedora: L’alumne/a ha de mantenir una actitud proactiva, proposar i organitzar una idea que parteix de l’interès propi o col·lectiu, prendre decisions i ser responsable de les pròpies accions a partir de l’autoconeixement, les seves fortaleses i debilitats.

Competència personal, social i d’aprendre a aprendre: L’alumne/a ha de construir un model personal de reflexió i d’acció que li permet ser progressivament més autònom en l’aprenentatge a través de l’aplicació d’estratègies cognitives, metacognitives i motivacionals.

Competència digital: L’alumne/a ha d’adquirir hàbits d’ús segur, saludable, sostenible, crític i responsable de les tecnologies digitals per a l’aprenentatge en el treball i per a la participació en la societat, així com la interacció amb les esmentades tecnologies, prenent en consideració la seguretat (inclòs el benestar digital), la privacitat i la propietat intel·lectual.

4. Sabers 

A) Les llengües i els seus parlants

·  Interès i iniciativa en la realització d’intercanvis comunicatius a través de diferents mitjans per al desenvolupament i millora de l’aprenentatge de la llengua. 
·  Convencions socials d’ús comú; llenguatge no verbal, cortesia lingüística i etiqueta digital.

B) Comunicació 

Aplicació d’estratègies de producció, comprensió i anàlisi crítica de textos orals, escrits i multimodals de diferents àmbits amb atenció conjunta als aspectes següents:

·  Context
-  Anàlisi dels components de fet comunicatiu: grau de formalitat de la situació i caràcter públic o privat; distància social entre els interlocutors; propòsits comunicatius i interpretació d’intencions; canal de comunicació i elements no verbals de la comunicació en situacions d’aula, de la vida quotidiana i dels mitjans de comunicació. 

·  Gèneres discursius
- Anàlisi, argumentació i ús de models contextuals i gèneres discursius d’ús comú en la comprensió, producció i coproducció de textos orals, escrits i multimodals, breus i senzills, literaris i no literaris: característiques i reconeixement del context (participants i situació), expectatives generades pel context; organització i estructuració segons el gènere, la funció textual i l’estructura. 

·  Processos
-  Reconeixement, anàlisi i ús de patrons sonors, accentuals, rítmics i d’entonació d’ús comú, i significats i intencions comunicatives generals associades a aquests patrons, en situacions informals i semiformals. 
-  Aplicació d’estratègies d’ús comú per a la planificació, execució, control i reparació de la comprensió, la producció i la coproducció de textos orals. 
-  Ús de funcions comunicatives d’ús comú adequades a l’àmbit i al context comunicatiu.



·  Reconeixement, anàlisi i ús discursiu dels elements lingüístics 
-  Anàlisi i aplicació de convencions i estratègies conversacionals d’ús comú, en format síncron o asíncron, per iniciar, mantenir i acabar la comunicació, prendre i cedir la paraula, demanar i donar aclariments i explicacions, reformular, comparar i contrastar, resumir, col·laborar, debatre, etc. 
-  Anàlisi, valoració i ús de lèxic d’ús comú i d’interès per a l’alumnat, relatiu a la identificació personal, relacions interpersonals, llocs i entorns, oci i temps lliure, salut i activitat física, vida quotidiana, habitatge i llar, clima i entorn natural, tecnologies de l'informació i la comunicació, sistema escolar i formació, tenint en compte la perspectiva de gènere. 
- Anàlisi i aplicació de convencions ortogràfiques d’ús comú i significats i intencions comunicatives associats als formats, patrons i elements gràfics. 

C) Reflexió sobre la llengua 

·  Desenvolupament dels coneixements, destreses i actituds que permeten dur a terme activitats de mediació en situacions informals, semiformals, no formals i formals. 
·  Aplicació d’estratègies i tècniques per respondre eficaçment i amb nivells creixents de fluïdesa, adequació i correcció a una necessitat comunicativa concreta tot i les limitacions derivades del nivell de competència en la llengua estrangera i en les llengües familiars en comunicacions orals, escrites i multimodals.  


	5. Temporització

La temporització de les diferents Situacions d’Aprenentatge que es treballaran és la següent:

	1r Trimestre
	2n Trimestre
	3r Trimestre

	SA1. This is my life
	SA3. What do you want to play?
	SA5. Eat up

	SA2. Welcome to our school
	SA4. What we wear?
	SA6. Island life


.

	6. Metodologia

Es realitzaran dues hores de classe amb el grup sencer i una de desdoblament per treballar de manera més òptima activitats orals i escrites.

Es faran i es supervisaran tant activitats online com aquelles activitats fetes a la llibreta o al dossier. Requisits mínims per a la presentació de les llibretes o els dossiers: portada, data en anglès, indicació de la unitat, pàgina, número d’exercici, enganxar fotocòpies, llistes de vocabulari i esquemes gramaticals i  netedat entre altres.

L’alumnat ha de tenir els apunts i el material treballat a classe a disposició del professorat quan es requereixi.

Aquells textos que hagin estat parcialment o totalment copiats de qualsevol font d’informació seran considerats plagi i no seran avaluats. Tampoc seran avaluades les tasques escrites que hagin passat per un traductor. Davant la sospita de l’ús d’eines d’Intel·ligència Artificial generativa el professor podrà demanar repetir l’activitat en la seva presència fora de l’horari de classe.

Totes les activitats com, per exemple, les activitats de la llibreta, el dossier o les activitats online, s'hauran de presentar en els terminis que indiqui el professorat. Les activitats presentades fora de termini no seran avaluades.
L’entorn virtual d’aprenentatge que es farà servir durant el curs serà Google Classroom. Serà responsabilitat de l’alumne afegir-se a la classe corresponent i mantenir-se informat dels avisos i activitats publicades. 

	7. Materials i Recursos

Per al desenvolupament de la matèria, l’alumne haurà de disposar del següent material:
· Llibre SYNCHRONIZE 1 (Student’s book and Workbook) d’Oxford University Press.  
No es podrà escriure al Student’s Book. El Workbook haurà de ser nou i caldrà escriure-hi sempre en llapis. 
· Material escolar bàsic (estoig, llibreta).
· Diapositives de classe i materials proporcionats pel professor/a que estaran disponibles al Classroom de la matèria. 
· Si el/la docent ho autoritza, els portàtils facilitats pel Departament d’Educació i Formació Professional.
 La no disponibilitat d’aquest material a classe implicarà una falta de material registrada a iEduca. 

	8. Avaluació

L’avaluació serà global, contínua, formativa i amb observació sistemàtica del procés d’ensenyament-aprenentatge. L’avaluació del progrés de cada alumne/a se centrarà en  el grau d’assoliment tant dels sabers com de les competències de la matèria. 

8.1. Instruments d’avaluació 
Es farà un ús generalitzat d'estratègies i instruments d'avaluació variats i adequats, ajustats a les diferents situacions d'aprenentatge, que permetin la valoració del progrés de tot l'alumnat, tenint en compte la personalització dels aprenentatges i permetent ajustar millor la proposta educativa a l'alumnat que presenta necessitats específiques de suport educatiu.


	Instruments avaluació
	Pes percentual
	Competències E. relacionades

	
	
	1r Trimestre
	2n Trimestre
	3r Trimestre

	Proves de comprensió oral
	15%
	 CE2
	 CE2
	CE2 

	Proves de comprensió escrita
	15%
	 CE4
	 CE4
	CE4 

	Proves d’expressió oral
	15%
	 CE3
	 CE3
	CE3 

	Proves d’expressió escrita
	15%
	 CE5
	 CE5
	CE5 

	Proves d’ús de la llengua
	15%
	 CE9
	 CE9
	CE9 

	Dossier d’aprenentatge i tasques
	15%
	CE6, CE8,
CE9, CD

	CE6, CE8,
CE9, CD

	CE6, CE8,
CE9, CD
 

	Graella d’observació
	10%
	CPSAA, CC,
CE
	CPSAA, CC,
CE
	CPSAA, CC,
CE


 




8.2. Criteris de qualificació
Els resultats de l'avaluació s’expressaran a partir del procés d'assoliment de les competències específiques corresponents en els termes següents: assoliment excel·lent (AE), assoliment notable (AN), assoliment satisfactori (AS) o no assoliment (NA).

8.2.1. Qualificació del trimestre
La nota trimestral s’obté de la següent manera:
· 60%  Assoliment: Proves orals i escrites d’assoliment de continguts i competències.
· 30% Procés: Activitats fetes a classe i a casa, dossier d’aprenentatge, activitats online a través del Google Classroom i del workbook, role-plays, productes finals, etc.
· 10% Competències transversals: Responsabilitat, perseverança, esforç personal, interès per aprendre, i respecte per les persones i l’entorn.
Es farà una prova escrita de les unitats del llibre. Seran 2 proves escrites com a mínim per trimestre. La mitjana de les proves ha de ser de 4 com a mínim per aprovar. Hi haurà un prova oral cada trimestre. S’haurà d’aprovar dues de les tres avaluacions, essent obligatori aprovar-ne l’última. En cas de no aprovar l’última avaluació, l’alumnat haurà de presentar-se a una prova de recuperació a final de curs. 
L’alumnat que falti el dia de realització d’una prova perdrà el dret a fer-la si la falta no està degudament justificada.

L’alumnat que aprovi la matèria per curs podrà aconseguir com a màxim 1 punt més a la prova de final de curs.
8.2.2. Recuperacions
En cas de no superar la matèria, l’alumne/a tindrà l’oportunitat de fer una prova a final de curs. 
L’alumnat que no aconsegueixi aprovar a final de curs, aprovant el primer trimestre o el curs següent, superaria la matèria del curs anterior. 

	
9. Altres
Aquest pla docent resta obert a canvis o modificacions que per circumstàncies que es puguin donar durant el curs així ho requereixin. 

